《东平蓬莱驿夜宴平卢杨判官醉后赠别姚太守置酒留宴》
唐代·独孤及

驿楼涨海壖，秋月寒城边。相见自不足，况逢主人贤。

夜清酒浓人如玉，一斗何啻直十千。木兰为樽金为杯，

江南急管卢女弦。齐童如花解郢曲，起舞激楚歌采莲。

固知别多相逢少，乐极哀至心婵娟。少留莫辞醉，

前路方悠然。明日分飞倘相忆，只应遥望西南天。

作者简介：独孤及（725～777），唐朝散文家，字至之，河南洛阳人，天宝末，以道举高第，补华阴尉。代宗召为左拾遗，俄改太常博士。迁礼部员外郎，历濠、舒二州刺史，以治课加检校司封郎中，赐金紫。徙常州，卒谥曰宪。集三十卷，内诗三卷，今编诗二卷。